**Connected Finland** on vuonna 2015 perustettu suomalainen yritys, joka tarjoaa valikoiman erilaisia esineiden internet -laitteita ja palveluita sekä ylläpitää koko Suomen kattavaa Sigfox-verkkoa. Connected Finlandilla on myös Virossa toimiva tytäryhtiö et:Connected Baltics OÜ.

Toimiala ja historia
--------------------

Connected Finland Oy on suomalainen vuonna 2015 perustettu esineiden internet -yhtiö, joka on erikoistunut LPWA (Low Power Wide Area) Internet of Things -ratkaisuihin. Connected Finland ylläpitää Sigfox-verkkoa Suomessa sekä valmistaa IoT-laitteita ja -palveluita. Yhtiön täysin itse omistama tytäryhtiö, Connected Baltics OÜ, toimii vastaavasti Virossa. Connected Finland Oy:n Sigfox pohjainen IoT-verkko avattiin Suomessa kaupalliseen käyttöön syyskuussa 2016 ja Connected Baltcs OÜ:n verkko toukokuussa 2017.

Joulukuussa 2018 yhtiön Sigfox-tietoliikenneverkko kattoi yli 85% Suomen ja yli 70% Viron väestöstä. 

Connected Finland Oy perustajajäsenillä Marko Vannisella, Markku Patrosella ja Tom Lindbladilla on laaja kokemus IT- ja ITC -alan yhtiöistä niin kotimaassaan Suomessa kuin kansainvälisestikin. Tämän lisäksi Connected Baltics OÜ:n perustajajäseneksi kutsuttiin Kushtrim Xhakli. Yritys on saanut toimintaansa rahoitusta mm. Avanto Venturesilta, Tekesiltä ja LähiTapiolalta.

Palvelut ja tuotteet
--------------------

Sigfox-verkon ylläpitämisen sekä kehittämisen lisäksi Connected Finland ja Connected Baltics OÜ kehittävät tuotteitaan ja palveluitaan Sigfox-järjestelmän kansainvälisille markkinoille. Vuonna 2019 Sigfox-verkko kattoi jo miljardi ihmistä ja toimi 60:ssä eri maassa.

Connected Finland Oy:n täysin omistama Connected Inventions Oy on kehittänyt sensoreita muun muassa lämpötilojen, kosteuden ja hiilidioksidipitoisuuden mittaamiseen. Yhtiön SaaS-pohjainen (Software as a Service) FoxerIoT-palvelualusta Sigfox-sensoreille valmistui helmikuussa 2018, ja se on maailman ensimmäisen ainoastaan Sigfox-laitteille soveltuva analytiikkapohjaisen palvelualusta. Yritys on toimittanut tuotteita ja palveluitaan maailmanlaajuisesti.

Sigfox-teknologialla voi välittää vain yksinkertaista ja pientä dataa, kuten esimerkiksi vesimittarin lukeman tai GPS-koordinaatit. Esimerkiksi rahtikonttiin liitetty lähetinyksikkö voi välittää sijaintitietoa matkalla Suomesta Portugaliin. Sigfox liikennöi ISM-nimisellä taajuusalueella, joka on maailmanlaajuinen radiokaista teolliseen, tieteelliseen ja lääketieteelliseen käyttöön. Se ei vaadi lisenssejä, mutta laitekohtainen liikennemäärä on pidettävä vähissä. Euroopassa taajuusalue on 868 megahertsiä. 

Connected Finlandin teknologiaa on esimerkiksi Espoon kaupungin uimarantojen käytössä.

Lähteet
-------

1. 1 2  Suomen ensimmäinen esineiden internetin operaattori aloittaa *Tivi*. Viitattu 10.1.2019.
2. ↑  Connected Baltics launches nationwide IoT network *www.telecompaper.com*. Viitattu 10.1.2019. (englanniksi)
3. ↑  Kick-start for Finnish IoT operator *Good News from Finland*.  28.3.2017.  Arkistoitu 2.4.2019. Viitattu 23.4.2019. (englanniksi)
4. ↑  Sigfox 0G network on track to establishing a standard *www.sigfox.com*. Viitattu 23.4.2019.
5. ↑  -: Fortum tukee LoRa-verkkojen lisäksi Sigfoxia *Uusiteknologia.fi*.  26.9.2018. Viitattu 23.4.2019.
6. ↑  Esineiden internetistä uusi sampo? *Kauppapolitiikka – Kansainvälisen kaupan aikakauslehti*.  28.9.2018. Viitattu 10.1.2019. (englanniksi)
7. ↑  Maailmanlaajuinen verkkoliittymä eurolla vuodessa? – "Yksi giganttinen verkko ilman mitään roamingia" *T&T*. Viitattu 23.4.2019.
8. ↑  Katja Riihola: Joko tarkenee mennä uimaan? Espoolaisyritys tarjoaa rantojen tilannetiedot reaaliajassa *Länsiväylä*. Viitattu 23.4.2019.